Sau levu nai sau ni cula
16 April, 2018, 12:08 pm
E KAUWAI na matabose ni Dauveivoli (Consumer Council of Fiji) na sau levu ni cula ni mate ka vakatokai tiko na “Meningococcal” ka ra volitaki tiko ena veikemesi ena veiyasai Viti.
E rua na mataqali icula-edua ka yacana tiko na “monovalent” ka kena i karua na “quadrivalent”. Na kena ka vakatokai tiko na monovalent e sabaya na manumanu mate ia na quadrivalent e tarova vakava na tete ni mate.
E tolu taucoko na duidui ni quadrivalent era tu oqo ena 20 na kemisi ka sa laurai oti. Na yacadra kece na Menactra, Menveo kei na Nimenrix.
Na vakadidike talega e cakava na matabose ni veivoli ni icula sau rawarawa duadua e tiko mai na yasayasa vakara ena Pharmatech Ltd mai Ba la volitaka tiko na Nimenrix ka tauya $180. Na i sau ni icula qo mai na yasayasa vakara e tiko ena $180 kina $365 dua nai cula.
Ni laurai na vakadidike mai Labasa era lavaka tale tikoga na veikemesi mai kea nai sau ni kena vakau yani na icula.
Na My chemist e volitaka tiko nai cula ena $255 ka lavaki talega nai sau ni kena vakau yani nai cula.
Ia, na kena Nausori me yaco sara ki Suva e sau levu duadua, e volitaki nai cula mai na $240 kina $245.
Ia, na kemesi e lomai Tappoo e volitaka tiko ena $325 dua na i cula.
Esa vakaraitaka o Rosy Akbar na Minisita ni Bula ni sa na ra na cula tiko na gonevuli mai Navesau ka ra sa vakadonuya yani na nodra itubutubu me ra na cula tiko ena vuku ni mate qo.
fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn